《遣愁》
清代·张锡祚

老屋欹斜挂薜萝，柴门寂寂断经过。拥阶梧叶落无数，带雨黄经开正多。

三《易》龙蛇轻动蛰，《二南》钟鼓自平和。素心人远谁同调，絺绤凄风独放歌。

作者简介：江苏吴县人，字偕行，一字永夫。叶燮弟子。少好吟咏，家贫无书，每向人借阅，数日即还，已能卒读。经年卧病，年五十二，穷饿死。有《啖蔗轩诗》。